ddrg/super_eurlex huggingface dataset:
Bez ohľadu na odčlenenie by základná úverová inštitúcia mala stále byť schopná riadiť svoje vlastné riziko. Určité obchodné činnosti by preto mali byť povolené, pokiaľ sú zamerané na obozretné riadenie kapitálu, likvidity a financovania základnej úverovej inštitúcie a nespôsobujú obavy o jej finančnú stabilitu. Podobne musí byť základná úverová inštitúcia schopná poskytovať svojim klientom určité nevyhnutné služby riadenia rizík. K tomu by však malo dochádzať bez toho, aby bola základná úverová inštitúcia vystavená zbytočnému riziku, a bez toho, aby to spôsobovalo obavy o jej finančnú stabilitu. Hedžingové činnosti oprávnené na účely obozretného riadenia vlastného rizika a na účely poskytovania služieb riadenia rizík klientom sa môžu, avšak nemusia, kvalifikovať ako hedžové účtovníctvo podľa medzinárodných štandardov finančného výkazníctva.

Bez ohľadu na odčlenenie by základná úverová inštitúcia mala stále byť schopná riadiť svoje vlastné riziko. Určité obchodné činnosti by preto mali byť povolené, pokiaľ sú zamerané na obozretné riadenie kapitálu, likvidity a financovania základnej úverovej inštitúcie a nespôsobujú obavy o jej finančnú stabilitu. Podobne musí byť základná úverová inštitúcia schopná poskytovať svojim klientom určité nevyhnutné služby riadenia rizík. K tomu by však malo dochádzať bez toho, aby bola základná úverová inštitúcia vystavená zbytočnému riziku, a bez toho, aby to spôsobovalo obavy o jej finančnú stabilitu. V súlade so zásadou symetrie majú orgány pre riešenie krízových situácií navyše možnosť donútiť všetky typy veriteľov, aby znášali straty tak, ako by mali úžitok z akýchkoľvek ziskov. Hedžingové činnosti oprávnené na účely obozretného riadenia vlastného rizika a na účely poskytovania služieb riadenia rizík klientom sa môžu, avšak nemusia, kvalifikovať ako hedžové účtovníctvo podľa medzinárodných štandardov finančného výkazníctva.
20.

upozorňuje, že by bolo treba vysvetliť pojmy ako „vhodné partnerstvo“, „referenti“ alebo „individuálny akčný plán“, ako aj úlohu partnerov siete EURES v súvislosti s prístupom k spoločnej IT platforme a to, či títo partneri budú uplatňovať hlavné zásady spoločnej IT platformy alebo sa na nich budú vzťahovať povinnosti, ktoré z nich vyplývajú;
35.

zastáva názor, že možnosť získať skúsenosti v rozličných podmienkach poskytuje mladým ľuďom mimoriadne cennú príležitosť zväčšiť počet potenciálnych zamestnávateľov v rôznych členských štátoch. Preto by sa mali hľadať možnosti, ako zaručiť účinnosť podpory stáží v inom členskom štáte, a to hľadaním riešení, ako zmierniť výdavky stážistu na presídlenie do inej krajiny, a poskytnutím zodpovedajúcich informácií, aby sa zaručilo, že sa stážisti nedostanú do ekonomických ťažkostí, a to pri zohľadnení životných nákladov v krajine, v ktorej sa stáž uskutočňuje, a správnych predpisov platných v prijímajúcej krajine (napr. pracovné povolenie, povolenie na pobyt, príp. osvedčenie o prihlásení atď.);
48.

vyzýva Európsku komisiu, aby v blízkej budúcnosti predložila iniciatívu týkajúcu sa zabezpečenia súladu, ktorá by obsahovala podporu súladu, monitorovanie a presadzovanie, zamerala by sa na prístup založený na rizikách a plnila by ciele 7. environmentálneho akčného programu;
25.

upozorňuje Európsku komisiu na to, že energetická politika musí pomáhať znižovať výdavky domácností a podnikov za energiu, a tým aj ich celkové náklady. Európsky výbor regiónov v tejto súvislosti znepokojuje skutočnosť, že v niektorých prípadoch hrozí, že reakcia na strane spotreby vystaví spotrebiteľov zmenám na veľkoobchodných a maloobchodných trhoch, ktoré by mohli viesť k zvyšovaniu cien, ktoré spotrebitelia nebudú môcť zvládnuť. Mali by sa preto ponúkať tarifné modely so zaručenými a dlhodobými cenami s cieľom ochrániť spotrebiteľov pred akýmikoľvek výkyvmi. Spotrebitelia by tiež mali byť informovaní o tom, ako tieto pohyblivé ceny použiť a využívať ich výhody podľa tarifných modelov.
11.

poukazuje na to, že by sa mali uskutočniť ex ante posudzovania mestského a územného vplyvu, ktoré by sa mali vypracovať v úzkom partnerstve so všetkými úrovňami vlády v záujme určenia metodických protokolov. Konštatuje, že posúdenia by sa mali navrhnúť tak, aby sa zbytočne nezaťažovalo šírenie a rozvoj nových činností a nevytvárala ďalšia záťaž každodennej činnosti existujúcich podnikov nezávisle od ich veľkosti.
11.

Osobitne chváli novú platformu „Lighten the Load – Have Your Say“ („Obmedzte záťaž – vyjadrite sa“) a záväzok Komisie rozširovať jej funkcie a služby. Výbor konštatuje, že zatiaľ čo otvorené internetové konzultácie môžu byť užitočné pre organizované skupiny a účastníkov s pokročilými počítačovými zručnosťami, často pôsobia obmedzujúco na povahu a rozsah diskutovaného návrhu, a preto popri platforme by sa nemali vylučovať tradičné metódy komunikácie s Komisiou.
31.

konštatuje, že ako doplnok k politike súdržnosti by bolo taktiež vhodné uplatňovať na oblasť Stredozemného mora makroregionálny prístup, ktorý EÚ úspešne realizovala v iných regiónoch so spoločnými geografickými podmienkami, ako je baltský a podunajský makroregión, alebo ktorý realizuje v oblasti Jadranského a Iónskeho mora. Tento prístup by sa mohol zavádzať postupne prostredníctvom troch samostatných makroregiónov pre oblasť Stredozemia, vrátane jadransko-iónskej stratégie, stratégie pre západné Stredozemie a stratégie pre východné Stredozemie. Alternatívnym prístupom by bolo povzbudzovať postupné zapájanie krajín a území celého priestoru do jedného narastajúceho makroregiónu. Týmto prístupom by sa zabránilo roztriešteniu regiónu do podoblastí. Úlohou koordinovať takýto projekt by mohli byť poverené európske zoskupenia územnej spolupráce, ktoré pôsobia v stredozemskom regióne a ktoré sú optimálnym dostupným zdrojom pre zabezpečenie stabilnej, dlhodobej spolupráce medzi miestnymi a regionálnymi orgánmi v EÚ a krajinách mimo EÚ;
Členské štáty by mali podporovať produktivitu a zamestnateľnosť prostredníctvom primeranej ponuky príslušných vedomostí a zručností. Členské štáty by mali urobiť potrebné investície do systémov vzdelávania a odbornej prípravy a zároveň zvýšiť ich účinnosť a efektívnosť s cieľom zvyšovať úroveň zručností pracovnej sily, čím sa jej umožní lepšie predvídať a reagovať na rýchlo sa meniace potreby dynamických trhov práce v hospodárstve, ktoré je čoraz závislejšie od digitálnych technológií. Členské štáty by mali zintenzívniť úsilie o zlepšenie prístupu ku kvalitnému vzdelávaniu dospelých pre všetkých a implementovať stratégie aktívneho starnutia, aby sa umožnil dlhší produktívny vek.

Členské štáty by mali podporovať produktivitu a zamestnateľnosť prostredníctvom primeranej ponuky príslušných vedomostí a zručností. Členské štáty , spolu s príslušnými miestnymi a regionálnymi orgánmi a v dialógu so súkromným sektorom, by mali prostredníctvom vzdelávania a odbornej prípravy lepšie zosúladiť dostupné pracovné kvalifikácie s potrebami trhu práce. Členské štáty by mali urobiť potrebné investície do systémov vzdelávania, odbornej prípravy a celoživotného vzdelávania a zároveň zvýšiť ich účinnosť a efektívnosť s cieľom zvyšovať úroveň zručností pracovnej sily, čím sa jej umožní lepšie predvídať a reagovať na rýchlo sa meniace potreby dynamických trhov práce v hospodárstve, ktoré je čoraz závislejšie od digitálnych technológií. Členské štáty by mali zintenzívniť úsilie o zlepšenie prístupu ku kvalitnému vzdelávaniu dospelých pre všetkých a implementovať stratégie aktívneho starnutia, aby sa umožnil dlhší produktívny vek. V tomto rámci by sa malo vyvíjať maximálne úsilie na konsolidáciu prechodu na ekologické hospodárstvo a modrú ekonomiku prostredníctvom zosúladenia dopytu po pracovnej sile a zručnostiach, pričom treba predvídať a riadiť zmeny v nárokoch na ľudský kapitál a presunúť daňové zaťaženie na iné formy príspevkov. To môže pomôcť predovšetkým pri znižovaní nezamestnanosti mladých ľudí, ktorá v súčasnosti v Európskej únii dosahuje priemerne viac než 22 %. Zároveň je potrebné podporovať rozvoj sociálneho hospodárstva vzhľadom na potenciál toho sektora pri vytváraní kvalitných pracovných miest, predovšetkým v súvislosti s požiadavkami, ktoré sú kladené na úrovni regiónov a miestnych orgánov Európy.
(31) V Únii existuje značné množstvo potenciálne životaschopných projektov, ktoré nie sú financované z dôvodu neistoty a netransparentnosti spájanej s takýmito projektmi. Často je dôvodom skutočnosť, že súkromní investori o projektoch nevedia alebo nemajú dostatočné informácie na posúdenie investičných rizík. Komisia a EIB by s podporou členských štátov mali podporiť vytvorenie transparentnej databázy súčasných a budúcich investičných projektov v Únii, do ktorých by bolo vhodné investovať. Táto „databáza projektov“ by mala zabezpečovať, aby sa pravidelne a štruktúrovaným spôsobom zverejňovali informácie o investičných projektoch, čím by sa zabezpečilo, že investori majú spoľahlivé informácie, na ktorých založia svoje investičné rozhodnutia.

(31) V Únii existuje značné množstvo potenciálne životaschopných projektov, ktoré nie sú financované z dôvodu neistoty a netransparentnosti spájanej s takýmito projektmi. Často je dôvodom skutočnosť, že súkromní investori o projektoch nevedia alebo nemajú dostatočné informácie na posúdenie investičných rizík. Komisia a EIB by s podporou členských štátov a ich miestnych a regionálnych orgánov mali podporiť vytvorenie transparentnej databázy súčasných a budúcich investičných projektov v Únii, do ktorých by bolo vhodné investovať. Táto „databáza projektov“ by mala zabezpečovať, aby sa pravidelne a štruktúrovaným spôsobom zverejňovali informácie o investičných projektoch, čím by sa zabezpečilo, že investori majú spoľahlivé informácie, na ktorých založia svoje investičné rozhodnutia.
f) najneskôr do 31. decembra 2025 sa bude pripravovať na opätovné použitie a recyklovať 65 % hmotnosti všetkých odpadov z obalov; g) najneskôr do 31. decembra 2025 budú v prípade týchto konkrétnych materiálov, ktoré sa nachádzajú v odpadoch z obalov, splnené tieto minimálne hmotnostné ciele v oblasti prípravy na opätovné použitie: 55 % plastov; 60 % dreva; 75 % železných kovov; 75 % hliníka; 75 % skla; 75 % papiera a lepenky; h) najneskôr do 31. decembra 2030 sa bude pripravovať na opätovné použitie a recyklovať 75 % hmotnosti všetkých odpadov z obalov; i) najneskôr do 31. decembra 2030 budú v prípade týchto konkrétnych materiálov, ktoré sa nachádzajú v odpadoch z obalov, splnené tieto minimálne hmotnostné ciele v oblasti prípravy na opätovné použitie: 75 % dreva; 85 % železných kovov; 85 % hliníka; 85 % skla; 85 % papiera a lepenky.“

f) najneskôr do 31. decembra 2025 sa bude pripravovať na opätovné použitie a recyklovať 65 % hmotnosti všetkých odpadov z obalov; g) najneskôr do 31. decembra 2025 budú v prípade týchto konkrétnych materiálov, ktoré sa nachádzajú v odpadoch z obalov, splnené tieto minimálne hmotnostné ciele v oblasti prípravy na opätovné použitie: 55 % plastov; 60 % dreva; 75 % železných kovov; 75 % hliníka; 75 % skla; 75 % papiera a lepenky; h) najneskôr do 31. decembra 2030 sa bude pripravovať na opätovné použitie a recyklovať 75 % hmotnosti všetkých odpadov z obalov; i) najneskôr do 31. decembra 2030 budú v prípade týchto konkrétnych materiálov, ktoré sa nachádzajú v odpadoch z obalov, splnené tieto minimálne hmotnostné ciele v oblasti prípravy na opätovné použitie: 75 % dreva; 85 % železných kovov; 85 % hliníka; 85 % skla; 85 % papiera a lepenky.“ Komisia predloží v rámci stratégie obehového hospodárstva v priebehu niekoľkých rokov nový cieľ pre plastové obaly, a to na základe údajov založených na výskume.
Komisia by mala v nadväznosti na dialóg, ktorý vedie so žiadajúcim členským štátom okrem iného aj v kontexte európskeho semestra, analyzovať žiadosť so zohľadnením zásad transparentnosti, rovnakého zaobchádzania a riadneho finančného hospodárenia a na základe naliehavosti, šírky a hĺbky zistených problémov, potreby podpory v jednotlivých oblastiach politiky, analýzy sociálno-ekonomických ukazovateľov a všeobecnej administratívnej kapacity členského štátu rozhodnúť, aká podpora sa má poskytnúť. Komisia by okrem toho mala v úzkej spolupráci so zainteresovaným členským štátom určiť prioritné oblasti, rozsah podporných opatrení a celkový finančný príspevok na takúto podporu, pričom zohľadní už existujúce akcie a opatrenia financované z fondov Únie alebo iných programov Únie.

Komisia by mala v nadväznosti na dialóg, ktorý vedie so žiadajúcim členským štátom okrem iného aj v kontexte európskeho semestra, analyzovať žiadosť so zohľadnením zásad subsidiarity, transparentnosti, rovnakého zaobchádzania , partnerstva a riadneho finančného hospodárenia a na základe naliehavosti, šírky a hĺbky zistených problémov, potreby podpory v jednotlivých oblastiach politiky, analýzy sociálno-ekonomických ukazovateľov a všeobecnej administratívnej kapacity členského štátu rozhodnúť, aká podpora sa má poskytnúť. V súvislosti s nadobudnutím platnosti programu Únia prijme jednotný strategický dokument na zlepšenie inštitucionálnych a administratívnych kapacít verejných orgánov na všetkých úrovniach verejnej správy, pričom sa v ňom transparentným a spravodlivým spôsobom stanovia kritériá, ktoré budú prijaté na určenie poradia priority opatrení programu a prideľovania dostupných zdrojov, ako aj kritériá a mechanizmy koordinácie opatrení na úrovni Únie a vnútroštátnej, regionálnej a miestnej úrovni. Komisia by okrem toho mala v úzkej spolupráci so zainteresovaným členským štátom určiť prioritné oblasti, rozsah podporných opatrení a celkový finančný príspevok na takúto podporu, pričom zohľadní už existujúce akcie a opatrenia financované z fondov Únie alebo iných programov Únie. Komisia a príslušný členský štát pritom zohľadnia rozdelenie právomocí medzi jednotlivé úrovne verejnej správy, podľa ktorého miestne a regionálne orgány často plnia dôležitú úlohu, a skutočnosť, že časť odporúčaní pre jednotlivé krajiny je adresovaná miestnym a regionálnym orgánom.
39.

Nová stratégia v oblasti kozmického priestoru pre Európu nie je pre túto generáciu dostatočne inšpiratívna. Kozmický priestor by mal byť zdrojom motivácie a inšpiráciou a mal by pomáhať zlepšovať ľuďom život. Stratégia by sa mala zamerať predovšetkým na podporu vzdelávania a osvetovú činnosť súvisiacu s informáciami a údajmi získanými prostredníctvom činností v oblasti kozmického priestoru. Keby sa tieto činnosti stali súčasťou školských osnov, vysokoškolských študijných programov a náplne činnosti zariadení, ktoré sprostredkúvajú vedecké poznatky v rámci neformálneho vzdelávania, značne by to pomohlo vzbudiť záujem ľudí o túto dôležitú oblasť.
17.

Víta nedávnu reformu Fondu solidarity EÚ, ktorý je európskym mechanizmom na poskytovanie podpory v prípade rozsiahlej katastrofy a hlavným nástrojom reakcie EÚ na prírodné katastrofy. Vyzdvihuje význam tohto fondu ako nástroja, ktorý umožňuje reagovať na veľké prírodné katastrofy a vyjadriť európsku solidaritu regiónom v EÚ, ktoré takéto katastrofy zasiahli. Oceňuje, že v súlade s odporúčaniami výboru je možné využiť fond na zvýšenie odolnosti príslušnej infraštruktúry voči katastrofám. Hoci víta predĺženie termínov na jeho využitie, zdôrazňuje, že dvojročná lehota by lepšie umožnila efektívne využiť tento fond (3). Okrem toho sa domnieva, že mechanizmus finančnej podpory by mal stanoviť nižšie prahové hodnoty, ktoré by regionálnym a miestnym orgánom umožnili prístup k tejto pomoci.
8.

Súhlasí s názorom Komisie, že všetky mestské oblasti a hlavné pozemné dopravné trasy by mali mať neprerušované pokrytie 5G, a prihovára sa za strednodobý cieľ, aby do roku 2020 bolo pripojenie 5G aspoň v jednom veľkomeste každého členského štátu dostupné ako komerčná služba. Európska komisia musí čo najskôr ukončiť chýbajúcu normalizáciu pre novú bezdrôtovú technológiu, aby sa zabránilo uplatňovaniu samostatných riešení. Cieľ zaviesť túto technológiu do roku 2020 je veľmi ambiciózny aj z iných dôvodov: existujúce siete 4G, ktoré boli nedávno zavedené, majú potenciál zvýšiť svoj výkon o oveľa viac ako 1 000 MBit/s a telekomunikačné podniky investovali značné prostriedky do ich výstavby. Preto je možné, že v tejto oblasti nebude veľká ochota k ďalšej zmene technológie, ak na to nebudú vytvorené príslušné rámcové podmienky.
30.

zdôrazňuje, že je dôležité, aby rozvojová spolupráca EÚ a členských štátov zvolala, mobilizovala a začlenila maximálny počet subjektov na podporu cieľov udržateľného rozvoja, a to vrátane miestnych a regionálnych samospráv, súkromného sektora, občianskej spoločnosti a akademickej obce podľa ich príslušných schopností, skúseností a zdrojov. Upozorňuje na to, že decentralizovaná spolupráca je formou spolupráce, ktorá je obzvlášť vhodná na podporu a vytvárania týchto druhov viacstranných partnerstiev na územnom základe; vyzýva Komisiu a členské štáty, aby umožnili regionálnej a miestnej verejnej správe začleniť ciele udržateľného rozvoja do svojich politík; zároveň zdôrazňuje, že decentralizovaná spolupráca je obzvlášť vhodným rámcom pre vytváranie priestoru pre globálne občianstvo s cieľom priviesť občanov k tomu, aby sa zamýšľali nad cieľmi trvalo udržateľného rozvoja, zapájali do verejných politík v snahe o ich vykonávanie, ako aj do monitorovania vykonávania programu 2030;
b)

pri prvom obnovovaní povolenia na pobyt vydaného utečencovi v zjednodušenom konaní: Ak sa v rámci zjednodušeného konania odhalia skutočnosti, ako sú napríklad skutočnosti uvedené v písm. a),ktoré by mohli viesť k prípadnému zamietnutiu obnovenia povolenia, zjednodušené konanie by sa okamžite malo zmeniť na riadne konanie a dotknutá osoba by o tejto skutočnosti mala byť informovaná; v každom prípade sa zachováva možnosť obrátiť sa na súdny orgán so žiadosťou o nápravu vo veci neobnovenia povolenia .
20.

sa domnieva, že osobitným aspektom stratégie EÚ pre medzinárodné vzťahy v oblasti kultúry je koordinácia opatrení EÚ s opatreniami partnerských krajín, pokiaľ ide o utečencov a migrantov. Súčasná kríza a nárast prílevu utečencov do EÚ predstavujú nové výzvy, ktoré treba náležite riešiť. Rozvoj aktivít v oblasti kultúry by mohol zohrávať kľúčovú úlohu, pokiaľ ide a) zmierňovanie strachu, nepokoja a nedôvery, b) podporu lepšieho porozumenia kultúrnym identitám a zázemiu, c) posilňovanie procesu integrácie utečencov do spoločnosti, d) upevňovanie a ochranu osvedčeného modelu EÚ týkajúceho sa slobodnej, demokratickej a tolerantnej spoločnosti, e) posilňovanie vzájomného rešpektu medzi utečencami a hostiteľskými spoločenstvami a f) šírenie osvety v európskej hostiteľskej spoločnosti o prijatí, akého sa v minulosti dostalo našim predkom, keď boli nútení emigrovať z Európy z ekonomických, politických či náboženských dôvodov alebo utekali pred vojnou;
14.

Za kľúčový aspekt udržateľného hospodárskeho rastu a úsilia zameraného na zvýšenie prosperity v arktickom regióne považuje udržateľnú ťažbu prírodných zdrojov. Nevyhnutným predpokladom je účinná doprava a telekomunikačné spojenia. Dôležité je budovať komplexnejšie dopravné spojenia medzi severom a juhom, ako je napríklad spojenie TEN-T z Fínska do Arktického oceánu cez Nórsko, ale takisto spojenia medzi východ so západom s cieľom prepojiť regióny na severe Nórska, Švédska a Fínska s dopravnou sieťou EÚ. Investície do arktického regiónu – vrátane investícií do ciest, železníc, širokopásmových a elektrických sietí – spravidla presahujú do širšieho regiónu, čím priaznivo vplývajú na podmienky podnikania v danej krajine vrátane podmienok v priemysle.
(11)

Mali by sa zakázať niektoré deštruktívne typy rybárskeho výstroja alebo metódy, pri ktorých sa používajú výbušniny, jedy, omamné látky, elektrický prúd, pneumatické kladivá alebo iné úderné nástroje, vlečené zariadenia a drapáky na zber koralu červeného alebo iných druhov koralov a koralovitých druhov, a niektoré typy harpún; špecifická výnimka platí pre impulzové vlečné siete, ktoré možno použiť za určitých prísnych podmienok. Tieto podmienky by mali zahŕňať systém monitorovania, kontroly a hodnotenia, ktoré by slúžili na presadzovanie a výskum, ako aj na hodnotiace účely. Súčasné licencie na rybolov s impulzovými vlečnými sieťami by sa mali odborne (opätovne) posúdiť ešte predtým, ako budú obnovené alebo budú inak vedené ako „nezakázané“.
Rozšírený a predĺžený EFSI by mal riešiť pretrvávajúce zlyhania trhu a suboptimálne investičné situácie a naďalej mobilizovať financovanie zo súkromného sektora smerom do investícií, ktoré majú zásadný význam pre vytváranie pracovných miest v Európe v budúcnosti (a to aj pre mladých ľudí), rast a konkurencieschopnosť s posilnenou doplnkovosťou. Patria sem investície do oblastí energetiky, životného prostredia a opatrení v oblasti klímy, sociálneho a ľudského kapitálu a súvisiacej infraštruktúry, zdravotníctva, výskumu a inovácií, cezhraničnej a udržateľnej dopravy, ako aj digitálnej transformácie. Posilniť by sa malo najmä prispievanie operácií podporovaných z EFSI k dosahovaniu ambicióznych cieľov Únie, ktoré boli stanovené na parížskej konferencii o zmene klímy (COP21). Väčší dôraz by sa mal klásť aj na prioritné projekty v oblasti energetickej prepojenosti a projekty energetickej efektívnosti. Podpora z EFSI pre diaľnice by navyše mala byť vylúčená s výnimkou prípadov, keď je potrebná na podporu súkromných investícií do dopravy v krajinách čerpajúcich finančné prostriedky z Kohézneho fondu alebo do cezhraničných dopravných projektov , ktoré realizuje aspoň jedna krajina čerpajúca finančné prostriedky z Kohézneho fondu . Hoci sú tieto projekty už oprávnené, z dôvodov jasnosti by sa malo výslovne stanoviť, že projekty v odvetviach poľnohospodárstva, rybolovu a akvakultúry spadajú pod všeobecné ciele oprávnené na podporu z EFSI.

Rozšírený a predĺžený EFSI by mal riešiť pretrvávajúce zlyhania trhu a suboptimálne investičné situácie a naďalej mobilizovať financovanie zo súkromného sektora smerom do investícií, ktoré majú zásadný význam pre vytváranie pracovných miest v Európe v budúcnosti (a to aj pre mladých ľudí), rast a konkurencieschopnosť s posilnenou doplnkovosťou. Patria sem investície do oblastí energetiky, životného prostredia a opatrení v oblasti klímy, sociálneho a ľudského kapitálu a súvisiacej infraštruktúry, zdravotníctva, výskumu a inovácií, cezhraničnej a udržateľnej dopravy, ako aj digitálnej transformácie. Posilniť by sa malo najmä prispievanie operácií podporovaných z EFSI k dosahovaniu ambicióznych cieľov Únie, ktoré boli stanovené na parížskej konferencii o zmene klímy (COP21) , ako aj vykonávacie opatrenia, o ktorých sa rozhodlo na konferencii COP22, a projekty financované z EFSI musia byť odolné voči katastrofám. Väčší dôraz by sa mal klásť aj na prioritné projekty v oblasti energetickej prepojenosti a projekty energetickej efektívnosti. Podpora z EFSI pre projekty v oblasti dopravy s vysokými emisiami CO2 a energiu z fosílnych palív je vylúčená s výnimkou prípadov, keď je potrebná na podporu súkromných investícií do dopravy v krajinách čerpajúcich finančné prostriedky z Kohézneho fondu alebo do cezhraničných dopravných projektov. Hoci sú tieto projekty už oprávnené, z dôvodov jasnosti by sa malo výslovne stanoviť, že projekty v odvetviach poľnohospodárstva, rybolovu a akvakultúry spadajú pod všeobecné ciele oprávnené na podporu z EFSI.
19.

V súvislosti s navrhovanými riešeniami považuje za potrebné, aby sa vypracovala jednotná, všeobecne prijateľná metóda zhromažďovania údajov v oblasti dopytu po vysokokvalifikovaných pracovníkoch v rôznych povolaniach a na rôznych trhoch práce. V záujme vytvorenia mechanizmov, ktorými by sa medzery na trhoch práce v členských štátoch vypĺňali účinnejšie, ako je to v súčasnosti, by sa mali ďalej rozvíjať iniciatívy ako portál EURES, EuroPass a opatrenia, ktoré sú v súčasnosti naplánované v rámci nového programu v oblasti zručností, čo by pomohlo spojiť zamestnávateľov hľadajúcich ľudí, ktorí chcú pracovať, s potenciálnymi pracovníkmi, ktorí majú príslušnú kvalifikáciu. Zároveň zdôrazňuje, že pri získavaní údajov tohto typu by mohli kľúčovú úlohu zohrávať európske regióny.